sagorsarker/bangla-wikipedia huggingface dataset:
মাক্সিম ডেলাঙ্গে

মাক্সিম ডেলাঙ্গে (; জন্ম: ২৩ মে ২০০১) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রো লিগের ক্লাব সের্ক্লে ব্রুজের হয়ে গোলরক্ষক হিসেবে খেলেন।
২০১৬ সালে, ডেলাঙ্গে বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।
মাক্সিম ডেলাঙ্গে ২০০১ সালের ২৩শে মে তারিখে বেলজিয়ামের হালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ডেলাঙ্গে বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৬ সালের ১৮ই ফেব্রুয়ারি তারিখে তিনি প্রীতি ম্যাচে ইতালি অনূর্ধ্ব-১৫ দলের বিরুদ্ধে ম্যাচে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।
মিরিক কলেজ

মিরিক কলেজ ভারতের দার্জিলিং জেলার অবস্থিত মিরিক কলেজ। কলেজটি ২০০০ সালে প্রতিষ্ঠিত। এই কলেজে শিল্পকলায় স্নাতক কোর্স চালু আছে। এটি উত্তরবঙ্গ বিশ্ববিদ্যালয়ের অধিভুক্ত।
প্রথমে এই কলজেটি মালিকদের নিয়ে শুরু হয়েছিল এরপর ১৯৭২ সালে বিবি লামা এবং সাগর বি সুব্বা মিরিক কলেজ ও একটি গার্লস হাই স্কুল প্রতিষ্ঠিতা করেন। । ৫ মার্চ ২০০০-এ রাজ্যের তৎকালীন ক্যাবিনেট মন্ত্রী মিরিক কলেজের গঠন ঘোষণা করেন এবং দার্জিলিং-এর জেলা ম্যাজিস্ট্রেট ক্লাস পরিচালনার জন্য কৃষি বিপণন সমবায় সমিতির জন্য একটি পুরানো জরাজীর্ণ ভবন প্রদান করেন। পরবর্তীতে কলেজটি উত্তরবঙ্গ বিশ্ববিদ্যালয়ের অধিভুক্ত ছিল।
সেরিনা

সেরেনা (セレナ) পোকেমন সিরিজের একটি কাল্পনিক চরিত্র। ২০১৩ সালে মুক্তি পাওয়া ভিডিও গেম Pokémon X এবং Y-তে সর্বপ্রথম উপস্থিত হয়। অ্যানিমেতে পোকেমন দ্য সিরিজ: XY-তে কালোস অঞ্চলে অ্যাশের ভ্রমণ সঙ্গী হিসাবে তাকে দেখা যায়।
জাপানি নাম সেরেনা। শুধুমাত্র ইংরেজি উচ্চারণে ভিন্নতার জন্য সেরিনা নামকরণ করা হয়েছে। অবশ্য ভিডিও গেমে তার নাম ইয়োভোনে গ্যাবেনা বা ওয়াই (Y)।
আর্থার হেনরি গুডেন

আর্থার হেনরি গুডেন (২৩ অক্টোবর ১৮৭৯ - ২২ জুলাই ১৯৭১) ছিলেন নির্বাক চলচ্চিত্র যুগের একজন ইংরেজ চিত্রনাট্যকার। তিনি ১৯১৬ থেকে ১৯৩৭ সালের মধ্যে ৫৩টি চলচ্চিত্রের প্লট লিখেছেন। তিনি আমেরিকান ওল্ড ওয়েস্ট সম্পর্কে বেশ কয়েকটি পশ্চিমা কথাসাহিত্য উপন্যাসও লিখেছেন। তিনি ইংল্যান্ডে জন্মগ্রহণ করেন এবং ক্যালিফোর্নিয়ার লস অ্যাঞ্জেলেসে মারা যান।
আহসান হাবিব খান

আহসান হাবিব খান একজন বাংলাদেশী অবসরপ্রাপ্ত বাংলাদেশ সেনাবাহিনীর ব্রিগেডিয়ার জেনারেল এবং বাংলাদেশের চারজন নির্বাচন কমিশনারের একজন ছিলেন। সেনাবাহিনী থেকে অবসর নেওয়ার পর তিনি বাংলাদেশ টেলিকমিউনিকেশন রেগুলেটরি কমিশনের (বিটিআরসি) ভাইস-চেয়ারম্যান হিসেবে দায়িত্ব পালন করেন।
খান ২০১৩ সালে ব্রিগেডিয়ার জেনারেল পদে বাংলাদেশ সেনাবাহিনী থেকে অবসর গ্রহণ করেন। তার সামরিক কর্মজীবনে, তিনি বাংলাদেশ টেলিকমিউনিকেশন রেগুলেটরি কমিশনের স্পেকট্রাম বিভাগের মহাপরিচালক হিসেবে দায়িত্ব পালন করেন।
২০১৪ থেকে ২০১৭ সাল পর্যন্ত, খান বাংলাদেশ টেলিকমিউনিকেশন রেগুলেটরি কমিশনের ভাইস-চেয়ারপারসন ছিলেন। তার শাসনামলে বাংলাদেশ টেলিযোগাযোগ নিয়ন্ত্রণ কমিশন অবৈধভাবে আমদানিকৃত মোবাইল ফোনের ব্যবহার বন্ধ করে।
বাংলাদেশ তরিকত ফেডারেশন নির্বাচন কমিশনের জন্য বাছাই কমিটিতে তার নাম প্রস্তাব করে। ২০২২ সালের ২৬ ফেব্রুয়ারি, খান নির্বাচন কমিশনার নিযুক্ত হন।
তিনি ০২ জানুয়ারী ২০০৫ থেকে ৩০ সেপ্টেম্বর ২০০৭ পর্যন্ত বাংলাদেশ ন্যাশনাল ক্যাডেট কর্পোরেশনের (বিএনসিসি) মহাপরিচালক (ডিজি) হিসাবেও দায়িত্ব পালন করেন।
ডঃ মনমোহন সিং বৃত্তি

ডঃ মনমোহন সিং বৃত্তি (বা ডঃ মনমোহন সিং শিক্ষাবৃত্তি বা ডঃ মনমোহন সিং স্কলারশিপ) কেমব্রিজ বিশ্ববিদ্যালয়ের অধীনস্থ সেন্ট জনস কলেজে গবেষণার জন্য এবং বিশ্ববিদ্যালয়ে স্নাতকস্তরে অধ্যয়নের জন্য ডঃ মনমোহন সিং ছাত্রবৃত্তি পাওয়া যায়। প্রতি বছর ভারতীয় মেধাবী শিক্ষার্থীরাই যোগ্যতার ভিত্তিতে এই সুযোগ লাভ করতে পারে। ভারতের প্রাক্তন প্রধানমন্ত্রী এবং প্রখ্যাত অর্থনীতিবিদ ড.মনমোহন সিং- এর সম্মানে এই বৃত্তিটি ২০০৭ খ্রিস্টাব্দে প্রবর্তন করা হয়। প্রসঙ্গত, ১৯৫২ ও ১৯৫৫ খ্রিস্টাব্দে পাঞ্জাব বিশ্ববিদ্যালয় থেকে অর্থনীতিতে স্নাতক ও স্নাতকোত্তর ডিগ্রি লাভের পর মনমোহন সিং ১৯৫৭ খ্রিস্টাব্দে সেন্ট জনস কলেজ থেকে "ত্রিপোজ" তথা কেমব্রিজ বিশ্ববিদ্যালয়ের সম্মান বিতরণী পরীক্ষা পাশের পর অর্থনীতিতে স্নাতক হন। ১৯৬২ খ্রিস্টাব্দে অক্সফোর্ড বিশ্ববিদ্যালয় থেকে ডিফিল ডিগ্রি পান এবং ২০০৬ খ্রিস্টাব্দে কেমব্রিজ বিশ্ববিদ্যালয় তাকে সম্মানসূচক ডক্টরেট প্রদান করেন। 
এই বৃত্তি প্রবর্তনের মূল উদ্দেশ্য হল ভারতের ব্যতিক্রমী মেধাবী ছাত্রদের সামাজিক বিজ্ঞান, অর্থনীতি, বিজ্ঞান এবং প্রযুক্তির মত বিষয়গুলির উপর বিশেষ জোর দিয়ে গবেষণার পর সেন্ট জনস কলেজ, কেমব্রিজ হতে ডক্টরেট ডিগ্রি লাভে সহায়তা করা। [6] এই স্কলারশিপটির প্রস্তাব আসে সেন্ট জনস কলেজের এক প্রাক্তন ছাত্র অ্যাব ব্যানার্জি কাছ থেকে। তিনি মনমোহন সিংয়ের অতি পরিচিত ছিলেন।
এই বৃত্তি প্রকল্পের অধীনে ছাত্রদের দেওয়া আর্থিক সহায়তার পরিমাণ
স্কলারশিপটির রূপায়ণে বিপি, রোলস-রয়েস, নামক ব্যবসায়িক প্রতিষ্ঠান  সেন্ট জনস কলেজের প্রাক্তন ছাত্র হরদীপ রাই এবং আরো দুইজন বেনামী স্পনসর দ্বারা অর্থায়নে সম্ভব হয়। [৭] 
নিম্নলিখিত কোর্সগুলি বৃত্তি পাওয়ার যোগ্য:-
আবেদনকারীকে নিম্নলিখিত যোগ্যতার মানদণ্ড পূরণ করতে হবে-
এই প্রকল্পের অধীনে যে যে ক্ষেত্রের জন্য এই বৃত্তি প্রদান করা হয় সেগুলি হল—
এই বৃত্তি যে কোনো বিষয়ে ভারতীয় শিক্ষার্থী স্নাতকস্তরের পড়াশোনার জন্য আবেদন করতে পারেন।
আবেদনকারীদের অবশ্যই ভারতের অনুমোদিত বিদ্যালয়ের পাঠ সম্পূর্ণ করার পর  আবেদন করতে হবে এবং কেমব্রিজ বিশ্ববিদ্যালয়ে পড়ার জন্য আর্থিক সহায়তার প্রয়োজন হবে।
এই বৃত্তির মূল্য নির্ভর করবে আবেদনকারীর আর্থিক প্রয়োজনের স্তর এবং উপলব্ধ বৃত্তি তহবিলের উপর। এটি একটি মেধা বৃত্তি যা সমস্ত টিউশন এবং কলেজ ফি কভার করে।
মুহাম্মদ জমির

মুহাম্মদ জমির বাংলাদেশের একজন সাবেক রাষ্ট্রদূত এবং প্রধান তথ্য কর্মকর্তা। তিনি সাবেক সচিব।
১৯৭১ সালে বাংলাদেশের স্বাধীনতা যুদ্ধের সময়, জমির মিশরে পাকিস্তান দূতাবাসে অবস্থান করছিলেন এবং আরবি অধ্যয়ন করছিলেন। তিনি প্রবাসে থাকা বাঙালি সরকারের পক্ষে তথ্য ছড়িয়ে দেওয়ার জন্য মিশরে ভারতীয় দূতাবাসের মাধ্যমে বাংলাদেশের অস্থায়ী সরকারের কাছ থেকে একটি কভার বার্তা পান যা তিনি করতে সম্মত হন।
জমির ২০০৩ সালে ব্রাসেল ভিত্তিক ইউরোপীয় ইউনিয়নে বাংলাদেশের রাষ্ট্রদূত ছিলেন।
৩১ মার্চ ২০১০ তথ্য কমিশনের প্রধান তথ্য কমিশনার নিযুক্ত হন। তার কমিশনার ছিলেন অবসরপ্রাপ্ত সচিব মোহাম্মদ আবু তাহের এবং অধ্যাপক সাদেকা হালিম। তিনি দুর্নীতি দমন কমিশনের অফিস থেকে সাংবাদিকদের নিষিদ্ধ করার সিদ্ধান্তের সাথে একমত নন। তিনি ওষুধ প্রশাসন অধিদপ্তরের মহাপরিচালক মেজর জেনারেল আবুল কালাম আজাদের সাথেও দ্বিমত পোষণ করেন যিনি সাংবাদিকদের সাথে কথা বলতে অস্বীকার করেন এবং বলেছিলেন যে তারা তার সাথে কথা বলার "অনুমোদিত" নন।
জমির ৩ সেপ্টেম্বর ২০১২ পর্যন্ত তথ্য কমিশনের প্রধান তথ্য কমিশনার হিসেবে দায়িত্ব পালন করেন। তিনি মন্ত্রিপরিষদ মন্ত্রীর পদে অধিষ্ঠিত ছিলেন।
২০১২ সালের সেপ্টেম্বরে জমির আওয়ামী লীগ সভাপতি শেখ হাসিনার উপদেষ্টা পরিষদে নিযুক্ত হন। জুলাই ২০১২ থেকে জুন ২০১৫ পর্যন্ত এশিয়ান ডেভেলপমেন্ট ব্যাংকের স্বাধীন আপিল প্যানেলের সদস্য ছিলেন। 
জমির বাংলাদেশ ফোকলোর রিসার্চ সেন্টারের সভাপতি। তিনি বাংলাদেশ নবায়নযোগ্য শক্তি সোসাইটির চেয়ারম্যান।
২০১৭ সালের জুলাইয়ে জমির ইসলামিক সহযোগিতা সংস্থার স্বাধীন স্থায়ী মানবাধিকার কমিশনে নির্বাচিত হন।
তার স্ত্রী নাসরিন জমির ঢাকায় নেদারল্যান্ডস দূতাবাসের অনারারি কনসাল, ইনটেরিয়র ডিজাইনার, ব্যবয়ায়ী এবং নারী উদ্যোক্তা।
বু সিউং-কোয়ান

বু সিউং-কোয়ান ( ; জন্ম ১৬ই জানুয়ারী ১৯৯৮ ) যিনি সিউংকোয়ান নামে অধিক পরিচিত, প্লেডিস এন্টারটেইনমেন্টের অধীনে একজন দক্ষিণ কোরিয়ান গায়ক এবং বিনোদনশিল্পী। তিনি দক্ষিণ কোরিয়ার সেভেনটিনের একজন সদস্য এবং ভোকাল টিম সাবইউনিটের সদস্য। তিনি হোশি এবং ডিকে-র পাশাপাশি বিএসএস- এর বিশেষ ইউনিটেরও অংশ। তার গ্রুপের কার্যক্রম ছাড়াও, সিউংকোয়ান একজন বিনোদন ব্যক্তিত্ব হিসেবে পরিচিত। তার অভিনীত অনুষ্ঠানগুলোর মধ্যে রয়েছে- "আনএক্সপেক্টেড কিউ", "প্রিজন লাইফ অফ ফুলস" এবং "আইডল ডিকটেশন কনটেস্টের" মতো বিভিন্ন কোরিয়ান শোতে সক্রিয় অংশগ্রহণের জন্য।
সিউংকোয়ান দক্ষিণ কোরিয়ার জেজু-ডোতে বেড়ে ওঠেন। বড় হয়ে তিনি তার স্কুলে অনুষ্ঠিত শিশুদের গানের উৎসবে অংশগ্রহণ করেন। যেখানে একজন শিক্ষক তার গান রেকর্ড করে অনলাইনে পোস্ট করেন। ভিডিওটি দেখে পরবর্তীতে জুন.২০১২ সালে প্লেডিস এন্টারটেইনমেন্ট সিউংকোয়ানকে দলে নেয়। সিউংকোয়ান সিউল ব্রডকাস্টিং হাই স্কুলে পড়াশোনা করেছেন এবং ২০১৬ সালে স্নাতক করেছেন।
সিউংকোয়ান ২৯শে মে ২০১৫ এ বর্ধিত নাটক "১৭ ক্যারেটের" সাথে দক্ষিণ কোরিয়ান বয় ব্যান্ড, সেভেন্টিন- এর সদস্য হিসাবে আত্মপ্রকাশ করেন। ২০১৮ সালে, সিউংকোয়ান"মাদার" সিরিজের সাউন্ডট্র্যাকের জন্য একক "কাইন্ড অফ লাভ" প্রকাশ করেন। গানটিতে শ্রুতিমধুর শব্দের সাথে একটি বেদনাদায়ক প্রেমের গল্প চিত্রিত করেছে। সিউংকোয়ান ব্যান্ডমেট হোশি এবং ডিকে-এর সাথে যোগ দিয়েছিলেন বিএসএস নামের একটি সাবইউনিটে। বিএসএস এর পূর্ণরূপ হলো"বুসোকসুন-" যা তিনজন সদস্যের সাধারণ ডাকনাম। দলটি ২১ মার্চ তাদের প্রথম একক "জাস্ট ডু ইট" প্রকাশ করে। একই বছর সিউংকোয়ান টক শো "আনএক্সপেক্টেড কিউ-" এ অভিনয় করেছিলেন। তিনি ২০১৮ এমবিসি এন্টারটেইনমেন্ট অ্যাওয়ার্ডে "রুকি (সংগীত এবং কথা)" পুরস্কারে ভূষিত হন।
২০১৯ সালে, সিউংকোয়ান "প্রিজন লাইফ অফ ফুলস" এবং টক শো "ফাইভ ক্র্যাঙ্কি ব্রাদার্সে" অভিনয় করেছিলেন। ৭ই সেপ্টেম্বর ২০২০ সালে সিউংকোয়ান "রেকর্ড অফ ইয়োথ" সিরিজের সাউন্ডট্র্যাকের জন্য একক "গো" গানটি প্রকাশ করেছেন। ২৯শে জানুয়ারী ২০২১ সালে সিউংকোয়ান "দ্য রিজন" শিরোনামের "লাভস্ট্রাক ইন দ্য সিটি না"টকের একটি সাউন্ডট্র্যাক প্রকাশ করেছিলেন। সিউংকোয়ান টেলিভিশন শো "জব ডংসানে" কাং হো-ডং এবং সুপার জুনিয়র ইউনহিউকের পাশাপাশি এবং "আইডল কনটেস্টে" অভিনয় করেছিলেন। পরে তিনি টিভিএন- এর নতুন ব্যাডমিন্টন টেলিভিশন শো "র‍্যাকেট বয়েজে" অলিম্পিক চ্যাম্পিয়ন ওহ সাং-উক, জ্যাং সুং-কিউ, ইয়াং সে-চ্যান- এর সাথে উপস্থিত হন। জানুয়ারী ২০২২ সালে সিউংকোয়ান ২০২২ কোরিয়া ফার্স্ট ব্র্যান্ড দেইসাং-এ "সেরা পুরুষ আইডল বিনোদনদাতা" পুরস্কারে ভূষিত হন।
তারিক আহসান

তারিক আহসান একজন বাংলাদেশী কূটনীতিক। তিনি সর্বশেষ পর্তুগালে বাংলাদেশের রাষ্ট্রদূত হিসেবে ২০২০ সালের অক্টোবর থেকে ২০২৩ সালের মে পর্যন্ত দায়িত্ব পালন করেছেন। এই কার্যভারের আগে, তিনি জুলাই ২০১৬ থেকে পাকিস্তানে বাংলাদেশের হাইকমিশনার (দূত) ছিলেন। এর আগে তারিক আহসান অক্টোবর ২০১৪ থেকে শ্রীলঙ্কায় বাংলাদেশের হাইকমিশনার ছিলেন।
ইসলামাবাদে হাইকমিশনার হিসেবে তারিক আহসানের মেয়াদ ছিল উত্তেজনাপূর্ণ বাংলাদেশ-পাকিস্তান সম্পর্কের কারণে। প্রতিকূলতা সত্ত্বেও, আহসান উত্তেজনা কমাতে এবং দুই দেশের মধ্যে সম্পর্ক স্থিতিশীল করার জন্য নিরন্তর প্রচেষ্টা চালিয়েছেন। তিনি বাংলাদেশের মুক্তিযুদ্ধের চেতনা, একটি স্বাধীন দেশ হিসেবে এর অর্জন এবং শান্তি ও উন্নয়নের প্রতিশ্রুতি তুলে ধরতে পাকিস্তানের জনগণের কাছে পৌঁছেছেন।
লিসবনে থাকাকালীন তারিক আহসান সরকার ও জনগণের পর্যায়ে বাংলাদেশ-পর্তুগাল সম্পর্ক উন্নয়নে নিরলস প্রচেষ্টা চালিয়ে যাচ্ছেন।
তারিক আহসান একইসাথে গিনি-বিসাউ এবং কাবো ভার্দেতে বাংলাদেশের রাষ্ট্রদূত হিসেবেও স্বীকৃত হয়েছেন। পাশাপাশি লিসবনে বসবাসরত মোজাম্বিকে বাংলাদেশের হাইকমিশনার হিসেবেও স্বীকৃত।
রক্ততন্ত্রিকা

রক্ততন্ত্রিকা একটি শব্দ যা দ্বারা মূলত রক্তচাপের কাজ করার একটি যন্ত্র বোঝানো হয়। এটি একটি সংজ্ঞায়িত মেডিকেল যন্ত্র যা প্রয়োজনীয় সময়ে ব্যবহার করা হয় যাতে রক্ত বাহিত করা যায় এবং রক্তের চাপ মেপা যায়।
রক্ততন্ত্রিকা বিশেষত অস্পষ্ট বা ক্ষুদ্র করা রক্তচাপ নিয়ন্ত্রণ করতে ব্যবহৃত হয়। বিশেষত রোগের চিকিৎসায় বা চিরকালীন রক্তচাপের নিয়ন্ত্রণে রক্ততন্ত্রিকা ব্যবহার করা হয়। যেমন হাইপারটেনশন (উচ্চ রক্তচাপ) বা হার্ট রোগের চিকিৎসায় রক্ততন্ত্রিকা ব্যবহার করা হয় যাতে রক্তচাপকে নির্দিষ্ট সীমার মধ্যে রাখা যায়।
রক্ততন্ত্রিকা একটি বাহুল্যপূর্ণ যন্ত্র হওয়া সাথে সাথে সাধারণত একটি চিকিৎসা বা স্বাস্থ্যকেন্দ্রে প্রদান করা হয়। এই যন্ত্রটি উচ্চ দক্ষতা সহ সঠিকভাবে ব্যবহার করা উচিত, এবং সাধারণত এটি উচ্চমাত্রা ব্যবস্থাপনা এবং নিরপেক্ষ নৈপুণ্য দাবি করে।
গোলাম সারওয়ার (কূটনীতিবিদ)

গোলাম সারওয়ার হলেন একজন বাংলাদেশী কূটনীতিক, যিনি ১৩ জুলাই ২০২৩ খ্রিষ্টাব্দে দক্ষিণ এশীয় আঞ্চলিক সহযোগিতা সংস্থার ১৫তম ও বাংলাদেশী ৩য় মহাসচিব হিসেবে দায়িত্ব পালন শুরু করেন।
তিনি নোয়াখালীর সন্তান। পেশাদার এ কূটনীতিক দুই সন্তানের জনক।
গোলাম সারওয়ার নটর ডেম কলেজ থেকে উচ্চমাধ্যমিক ও ঢাকা বিশ্ববিদ্যালয় থেকে হিসাববিজ্ঞানে স্নাতকোত্তর সম্পন্ন করেন। এছাড়া তিনি ইনস্টিটিউট অব চার্টার্ড অ্যাকাউন্ট্যান্টস অব বাংলাদেশের (আইসিএবি) অধীনে একটি শীর্ষস্থানীয় চার্টার্ড অ্যাকাউন্ট্যান্টস এবং ম্যানেজমেন্ট কনসালটেন্ট ফার্মের সঙ্গে আর্টিকেল স্টুডেন্টশিপ সম্পন্ন করেন
বাংলাদেশ সিভিল সার্ভিস (বিসিএস) ১০ম ব্যাচের এ কর্মকর্তা ১৯৯১ সালে পররাষ্ট্র মন্ত্রণালয়ে যোগ দেন। তিনি মালয়েশিয়া, ওমান ও সুইডেনে বাংলাদেশের রাষ্ট্রদূত হিসেবে দায়িত্ব পালন করেন। এ ছাড়া তিনি জেদ্দা, ওয়াশিংটন ডিসি, কাঠমাণ্ডু, কুয়ালালামপুর ও ইয়াঙ্গুনে বাংলাদেশ মিশনে বিভিন্ন পদে দায়িত্ব পালন করেন।
ব্ল্যাক ওয়ার: মিশন এক্সট্রিম ২

ব্ল্যাক ওয়ার: মিশন এক্সট্রিম ২ হল ২০২৩ সালের একটি বাংলাদেশী পুলিশ অ্যাকশন থ্রিলার চলচ্চিত্র, যা কপ ক্রিয়েশন দ্বারা নির্মিত। এটি ২০২১ সালের "মিশন এক্সট্রিম" চলচ্চিত্রের সিক্যুয়াল। এটি পরিচালনা করেছেন সানি সানোয়ার ও ফয়সাল আহমেদ। ছবিতে প্রধান চরিত্রে অভিনয় করেছেন আরিফিন শুভ, ঐশী, সাদিয়া নাবিলা, তাসকিন রহমান, মিশা সওদাগর, সুমিত সেনগুপ্ত।
ঢাকা অ্যাটাক (২০১৭) এবং মিশন এক্সট্রিম (২০২১) এর সাফল্যের পর, সানি সারওয়ার মিশন এক্সট্রিমের সিক্যুয়াল তৈরি করার ঘোষণা দেন। সিক্যুয়াল ব্ল্যাক ওয়ার: মিশন এক্সট্রিম ২ মিশন এক্সট্রিম শেষ হওয়ার পরে হয়।
চলচ্চিত্রটি ২০২৩ সালের ৬ জানুয়ারী মুক্তি পাওয়ার কথা ছিল, কিন্তু একই বছর ১৩ জানুয়ারী মুক্তির জন্য পুনঃনির্ধারিত করা হয়েছিল। এই ফ্র্যাঞ্চাইজির প্রথম অংশটি ২০২১ সালের ৩ ডিসেম্বর প্রেক্ষাগৃহে মুক্তি পায়।
"ডেইলি স্টার" মুভিটির প্রশংসা করে বলেছে "যারা অ্যাকশন থ্রিলার মুভি দেখতে পছন্দ করেন তারা অবশ্যই বড় পর্দায় ব্ল্যাক ওয়ার পছন্দ করবেন"। নতুন নিউজ মনিটর "ব্ল্যাক ওয়ার: মিশন এক্সট্রিম ২ কে" প্রথমটির তুলনায় ব্যাপক উন্নতি বলে অভিহিত করেছে এবং বলেছে "কালো যুদ্ধ যা দেখিয়েছে তার জন্য প্রশংসার দাবিদার"। বাংলা মুভি ডাটাবেসের পর্যালোচনায়, তারা ছবিটিকে ৮/১০ রেটিং দিয়েছে এবং "ব্ল্যাক ওয়ার: মিশন এক্সট্রিম ২" " "মিশন এক্সট্রিমের চেয়ে ভাল মুভি" বলে অভিহিত করেছে এবং" এটি দর্শকদের কাছে একটি জোরালো সুপারিশ করেছে।
মোহাম্মদ উল্লাহ (বিচারক)

মোহাম্মদ উল্লাহ বাংলাদেশ সুপ্রীম কোর্টের হাইকোর্ট বিভাগের একজন বিচারপতি। 
উল্লাহ ১৯৭০ সালের ১৮ মার্চ জন্মগ্রহণ করেন তার আইনে স্নাতক এবং স্নাতকোত্তর রয়েছে। 
১৯৯৪ সালের ৩০শে এপ্রিল উল্লা জেলা আদালতে আইনজীবী হয়। ১৯৯৫ সালের ১২ আগস্ট তিনি হাইকোর্ট বিভাগে অনুশীলন শুরু করেন। 
২০১১ সালের ১৩ জানুয়ারি বাংলাদেশের সুপ্রিম কোর্টের আপিল বিভাগে আইনজীবী হয়। ২০ অক্টোবর তিনি হাইকোর্ট বিভাগের অতিরিক্ত বিচারক নিযুক্ত হন।
২০১৩ সালের ৭ অক্টোবর উল্লাকে হাইকোর্ট বিভাগের স্থায়ী বিচারক করা হয়।
২০১৫ সালের জুলাই মাসে , উল্লা এবং বিচারপতি ফরিদ আহমেদ ইসলামিক স্টেটের জন্য নিয়োগ করতে বাংলাদেশে আসা এক ব্রিটিশ - বাংলাদেশী জিহাদি ব্যক্তির জামিন নামঞ্জুর করেন। সেপ্টেম্বর মাসে বাংলাদেশের ইংরেজি মাধ্যমের বিদ্যালয়গুলোতে মূল্য সংযোজন কর আরোপের সরকারি প্রচেষ্টাকে উল্লা এবং বিচারপতি শামিম হাসনাইন বাধা দেন।
পটুয়াখালী জেলায় এক বন্দিকে নির্যাতনের দায়ে সহকারী পুলিশ সুপার সৈফুল ইসলামকে বদলি করার জন্য পুলিশের মহাপরিদর্শককে নির্দেশ দেন উল্লা ও বিচারপতি কাজী রেজা - উল হক। ২০১৭ সালের নভেম্বরে , উল্লা এবং বিচারপতি কাজী রেজা - উল হক শব্দ দূষণ সীমিত করতে বাংলাদেশে বায়ুসংক্রান্ত হর্ন নিষিদ্ধ করেন। ২০১৭ সালের ১৩ ডিসেম্বর বিচারপতি কাজী রেজা - উল হক ও উল্লাহ্ ক্ষমতা অপব্যবহারের দায়ে লক্ষ্মীপুর সদর উপজেলার নির্বাহী ম্যাজিস্ট্রেট মোহাম্মদ নূরুজ্জমান ও অতিরিক্ত জেলা প্রশাসক শেখ মোর্শেদুল ইসলামকে বরখাস্ত করেন ।
২০১১ সালের হাইকোর্টের রায় অনুযায়ী বুড়িগঙ্গা নদীতে সমস্ত লাইন বর্জ্য ফেলা বন্ধ করতে ব্যর্থ হওয়ার জন্য ২০১৯ সালের ডিসেম্বরে উল্লা এবং বিচারপতি গোবিন্দ চন্দ্র ঠাকুর ঢাকা জল সরবরাহ ও পয়ঃনিষ্কাশন কর্তৃপক্ষের সমালোচনা করেন। এটি কর্তৃপক্ষের ব্যবস্থাপনা পরিচালক তাকসেম এ খানকে সতর্ক করে।
২০২০ সালের মার্চ মাসে ছাত্রকর্মী নুরুল হক নুরকে পাসপোর্ট দেওয়ার জন্য উল্লা এবং বিচারপতি গোবিন্দ চন্দ্র ঠাকুর ইমিগ্রেশন ও পাসপোর্ট বিভাগকে নির্দেশ দেন।
মোহাম্মদ জাহাঙ্গীর হোসেন

মোহাম্মদ জাহাঙ্গীর হোসেন বাংলাদেশ সুপ্রিম কোর্টের হাইকোর্ট বিভাগের একজন বিচারক।
মোহাম্মদ জাহাঙ্গীর হোসেন ১৯৫৯ সালের ১ ফেব্রুয়ারি জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর সম্পন্ন করেছেন।
জাহাঙ্গীর হোসেন ১৯৮৪ সালের ২২ ফেব্রুয়ারি মুন্সেফ হিসেবে বাংলাদেশ জুডিশিয়াল সার্ভিসে যোগদান করেন।
জাহাঙ্গীর হোসেন অতিরিক্ত জেলা জজ এবং পরে অর্থ-রিন আদালত, ঋণ কোট-এর বিচারক হিসেবে দায়িত্ব পালন করেছেন। তিনি নারী ও শিশু আদালতের নিষ্ঠুরতা প্রতিরোধের বিচারক ছিলেন।
জাহাঙ্গীর হোসেন পূর্ব তিমুরে জাতিসংঘের ট্রানজিশনাল অ্যাডমিনিস্ট্রেশনে বিচারক হিসেবে দায়িত্ব পালন করেছেন।
২০১১ সালের ২০ অক্টোবর, জাহাঙ্গীর হোসেনকে বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসাবে নিযুক্ত করা হয়। বাংলাদেশ জাতীয়তাবাদী দল সমন্বিত সুপ্রিম কোর্ট আইনজীবী সমিতির নেতৃবৃন্দ এই নিয়োগের বিরোধিতা করে এবং অনুষ্ঠান বর্জন করে।
২০১২ সালের ২২ জুন, জাহাঙ্গীর হোসেন ও বিচারপতি হাসান ফয়েজ সিদ্দিকী বাংলাদেশের স্টক এক্সচেঞ্জে তালিকাভুক্ত কোম্পানিগুলিকে নিয়ন্ত্রণ করার ক্ষমতা নিশ্চিত করে বাংলাদেশ সিকিউরিটিজ অ্যান্ড এক্সচেঞ্জ কমিশনের পক্ষে একটি রায় দেন।
জাহাঙ্গীর হোসেন ও বিচারপতি সালমা মাসুদ চৌধুরী নাশকতার মামলায় বাংলাদেশ জাতীয়তাবাদী দলের রাজনীতিবিদ রুহুল কবির রিজভীকে জামিন দিয়েছেন। ২০১৩ সালের ২ মে, জাহাঙ্গীর হোসেন ও বিচারপতি সালমা মাসুদ চৌধুরী বাংলাদেশ জাতীয়তাবাদী দলের ছয় রাজনীতিবিদ আবদুল্লাহ আল নোমান, আমানুল্লাহ আমান, গয়েশ্বর চন্দ্র রায়, মির্জা আব্বাস, সৈয়দ মোয়াজ্জেম হোসেন আলাল এবং রুহুল কবির রিজভীকে জামিন দেন।
২০১৭ সালের ২৫ জুলাই, জাহাঙ্গীর হোসেন ও বিচারপতি জাহাঙ্গীর হোসেন সেলিম ২০০৫ সালে বাংলাদেশে বোমা হামলা মামলায় জামাআতুল মুজাহিদীন বাংলাদেশের মৃত্যুদণ্ডপ্রাপ্ত দুইজনের সাজা কমিয়ে যাবজ্জীবন কারাদণ্ড প্রদান করেন।
জাহাঙ্গীর হোসেন ৭ অক্টোবর ২০১৩ সালে হাইকোর্ট বিভাগের স্থায়ী বিচারপতি হন।
ফখরুদ্দিন আহমেদ (সচিব)

ফখরুদ্দিন আহমেদ ছিলেন একজন বাংলাদেশী কূটনীতিক এবং বাংলাদেশের সাবেক পররাষ্ট্র সচিব।
আহমেদ ১৯৩১ সালে জন্মগ্রহণ করেন। তিনি ঢাকা বিশ্ববিদ্যালয় থেকে এম.এ. তিনি টাফ্টস ইউনিভার্সিটির দ্য ফ্লেচার স্কুলেও পড়াশোনা করেছিলেন।
আহমেদ ১৯৫৪ সালে পাকিস্তান ফরেন সার্ভিসে যোগ দেন।
আহমেদ পাকিস্তানের পররাষ্ট্র মন্ত্রণালয়ের পরিচালক (কর্মী) ছিলেন।
১৯৭১ সালে বাংলাদেশ পাকিস্তান থেকে স্বাধীনতা অর্জনের পর আহমেদ আফগানিস্তানের মাধ্যমে ১৯৭৩ সালে বাংলাদেশে ফিরে আসেন এবং বাংলাদেশে পররাষ্ট্র মন্ত্রণালয়ে কাজ শুরু করেন।
অক্টোবর ১৯৭৩ থেকে নভেম্বর ১৯৭৫ পর্যন্ত, আহমেদ বাংলাদেশের পররাষ্ট্র সচিব হিসেবে দায়িত্ব পালন করেন। রাষ্ট্রপতি শেখ মুজিবুর রহমানের হত্যার পর, আহমেদ নতুন রাষ্ট্রপতি খন্দকার মোশতাক আহমেদের সাথে সমস্যার সম্মুখীন হন এবং এইভাবে তাকে ইতালিতে বাংলাদেশের রাষ্ট্রদূত করা হয়।
১৯৭৮ থেকে ১৯৮০ সাল পর্যন্ত, আহমেদ আলবেনিয়া, যুগোস্লাভিয়া এবং গ্রীসে বাংলাদেশের রাষ্ট্রদূত ছিলেন।
আহমেদ ১৯৮২ সালে যুক্তরাজ্যে বাংলাদেশের হাইকমিশনার ছিলেন।
১৯৮৬ থেকে ১৯৮৭ সাল পর্যন্ত, আহমেদ বাংলাদেশের পররাষ্ট্র সচিব হিসেবে দ্বিতীয় মেয়াদে দায়িত্ব পালন করেন।
১৯৯০ থেকে ১৯৯১ সাল পর্যন্ত, আহমেদ বাংলাদেশের রাষ্ট্রপতি বিচারপতি শাহাবুদ্দিন আহমেদের পররাষ্ট্র বিষয়ক উপদেষ্টা হিসেবে মন্ত্রীর পদমর্যাদায় দায়িত্ব পালন করেন। তিনি "ক্রিটিক্যাল টাইমস-মেমোয়ার্স অফ আ সাউথ এশিয়ান ডিপ্লোম্যাট" লিখেছেন তার বৈদেশিক চাকরিতে সময় নিয়ে।
আহমেদ ২০০১ সালে ক্যান্সারের চিকিৎসার জন্য যুক্তরাষ্ট্রের পিটসবার্গে তার মেয়ের সাথে অবস্থান করছিলেন। তিনি দুই বছর ক্যান্সারে ভোগার পর ২ নভেম্বর ২০০১-এ মারা যান।
তৌফু

তৌফু () হলো একটি খাবার যা সয়া দুধকে জমাট বেঁধে তৈরি করে এবং তারপরে দইকে বিভিন্ন ধরনের নরম শক্ত সাদা ব্লকে চাপিয়ে দেয়: "সিল্কেন", "নরম", "দৃঢ়", "অতিরিক্ত দৃঢ়" বা "সুপার ফার্ম।" তৌফু ইংরেজিতে bean curd নামেও পরিচিত। এই বিস্তৃত টেক্সচারাল ধরণগুলোর বাইরে, টফুর অনেক প্রকার রয়েছে। এটি একটি সূক্ষ্ম স্বাদ আছে, তাই এটি সুস্বাদু এবং মিষ্টি খাবারে ব্যবহার করা যেতে পারে। এটি প্রায়শই খাবার এবং এর স্বাদ অনুসারে পাকা বা ম্যারিনেট করা হয় এবং এর স্পঞ্জি টেক্সচারের কারণে এটি স্বাদগুলোকে ভালভাবে শোষণ করে। এটি পূর্ব এশীয় এবং দক্ষিণ-পূর্ব এশীয় খাবারের একটি ঐতিহ্যবাহী উপাদান, এবং ২,০০০ বছরেরও বেশি সময় ধরে চীনে খাওয়া হয়ে আসছে। আধুনিক পশ্চিমা রান্নায়, এটি প্রায়শই একটি মাংসের বিকল্প হিসাবে বিবেচিত হয়।
পুষ্টির দিক থেকে, টফুতে ক্যালোরি কম থাকে, যেখানে তুলনামূলকভাবে বড় পরিমাণে প্রোটিন থাকে। এতে প্রচুর পরিমাণে আয়রন রয়েছে, এবং উৎপাদনে ব্যবহৃত জমাট বাঁধার (যেমন ক্যালসিয়াম ক্লোরাইড, ক্যালসিয়াম সালফেট, ম্যাগনেসিয়াম সালফেট ) এর উপর নির্ভর করে উচ্চ ক্যালসিয়াম বা ম্যাগনেসিয়ামের পরিমাণ থাকতে পারে।
ইংরেজি শব্দ "tofu" এসেছে জাপানি "tōfu" ( ) থেকে এসেছে। জাপানি "তৌফু", পরিবর্তে, চীনা () এর একটি ধার (ম্যান্ডারিন : "dòufǔ; tou4-fu") 'বিন দই, শিমের গাঁজন'। 
ইংরেজিতে এই শব্দের প্রাচীনতম ডকুমেন্টেশন ১৭০৪ সালে Domingo Fernández Navarrete- এর "A Collection of Voyages and Travels-" এর অনুবাদে পাওয়া যায়, যেটি বর্ণনা করে যে কীভাবে তোফু তৈরি করা হয়েছিল। "টাউফু" শব্দটি ১৭৭০ সালে ইংরেজ বণিক জেমস ফ্লিন্টের বেঞ্জামিন ফ্র্যাঙ্কলিনের চিঠিতেও দেখা যায়। টফুর জন্য "মটরশুঁটি দই(গুলি)" শব্দটি কমপক্ষে ১৮৪০ সাল থেকে মার্কিন যুক্তরাষ্ট্রে ব্যবহৃত হয়ে আসছে
মতিলাল ধর

মতিলাল ধর (২২ অক্টোবর ১৯১৪ - ২০ জানুয়ারী ২০০২) ছিলেন ভারতের একজন বিশিষ্ট ওষুধ রসায়নবিদ এবং বিজ্ঞান প্রশাসক।
১৯৬০ থেকে ১৯৭২ সালে অবসর নেওয়া পর্যন্ত মতিলাল ধর লখনউয়ের কেন্দ্রীয় ঔষধ গবেষণা ইনস্টিটিউটের পরিচালক ছিলেন। তিনিই একমাত্র কাশ্মীরি পণ্ডিত যিনি বেনারস হিন্দু বিশ্ববিদ্যালয় (বি.এইচ.ইউ.)-এর উপাচার্য হিসেবে দায়িত্বভার পালন করেছেন।
বিজ্ঞানে বিশেষ অবদানের স্বীকৃতিস্বরূপ ভারত সরকার তাকে ১৯৭১ সালে পদ্মশ্রী দিয়ে সম্মানিত করে।
একেএম বজলুল করিম

এ কে এম বজলুল করিম ছিলেন একজন বাংলাদেশী নাট্য ব্যক্তিত্ব।
করিম ২৩ মার্চ ১৯৩২ সালে ব্রিটিশ ভারতের পূর্ববঙ্গের কুমিল্লায় জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর শেষ করেন। বিশ্ববিদ্যালয়ে থাকাকালীন তিনি থিয়েটারে সক্রিয় হন এবং সংস্কৃতি সংসদ এবং ঢাকা বিশ্ববিদ্যালয় কেন্দ্রীয় ছাত্র সংসদ আয়োজিত নাটকে অভিনয় করেন। তিনি ১৯৫৫ সালে নীলদূর্পুণ, ১৯৫৬ সালে পরিহাস বিজলিপিতাম এবং ১৯৫৬ সালে কেউ কিছু বলতে পারে না চরিত্রে অভিনয় করেন।
করিম বাংলাদেশের প্রথম দিকের নাট্য আন্দোলনে গুরুত্বপূর্ণ ভূমিকা পালন করেন এবং ১৯৫৬ সালে একটি অগ্রগামী নাট্যদল ড্রামা সার্কেলের প্রতিষ্ঠাতা সদস্য ছিলেন। তিনি ১৯৬৩ সালে বিদেশে চলে যান এবং ১৯৭৩ সালে পাকিস্তান থেকে স্বাধীনতার পর বাংলাদেশে ফিরে আসেন। বাংলাদেশে ফেরার পর তিনি ড্রামা সার্কেলকে পুনরুজ্জীবিত করতে সাহায্য করেন। তিনি বেশ কিছু অবাঙালি নাটক বাংলায় অনুবাদ করে মঞ্চস্থ করেন।
করিম ১৯৭৭ সালে মারা যান।
মোহাম্মদ আবু ইউসুফ

মোহাম্মদ আবু ইউসুফ ( ; জন্ম ১১ সেপ্টেম্বর ১৯৫৭) একজন বাংলাদেশী ফুটবল কোচ এবং প্রাক্তন খেলোয়াড়, যিনি সর্বশেষ বাংলাদেশ চ্যাম্পিয়নশিপ লিগ ক্লাব নোফেল স্পোর্টিং ক্লাব এর প্রধান কোচ হিসেবে দায়িত্ব পালন করেছিলেন।
ওমর ফারুক বাবু

ওমর ফারুক ( জন্ম ১১ ফেব্রুয়ারি ১৯৯৬) একজন বাংলাদেশী পেশাদার ফুটবলার যিনি শেখ জামাল ডিসির সাথে বাংলাদেশ প্রিমিয়ার লিগে মিডফিল্ডার হিসেবে খেলেন। ২০১৩ সালের সাফ চ্যাম্পিয়নশিপে তিনি বাংলাদেশ জাতীয় ফুটবল দলের সদস্যও ছিলেন।
অজিত কুমার বসু

অজিত কুমার বসু (১৯১২ - ৩ ডিসেম্বর ১৯৮৬) একজন ভারতীয় কার্ডিয়াক সার্জন ছিলেন।
১৯৪৬ সালে তিনি ফেলোশিপ অফ রয়্যাল কলেজ অফ সার্জন (এফআরসিএস)- এর জন্য যোগ্যতা অর্জন করেন। ভারতীয়দের মধ্যে তিনিই সর্বপ্রথম রয়্যাল কলেজের পরীক্ষক নিযুক্ত হন এবং এর হান্টেরিয়ান অধ্যাপক হিসেবে দায়িত্বভার পালন করেন।
১৯৬৭ সালে তিনি বিজ্ঞান ও প্রযুক্তিতে শান্তি স্বরূপ ভটনাগর পুরস্কার পান। এই পুরস্কারটি ভারতীয় বিজ্ঞানের সর্বোচ্চ পুরস্কার। ১৯৭০ সালে ভারত সরকারের চতুর্থ সর্বোচ্চ ভারতীয় অসামরিক পুরস্কার পদ্মশ্রী দিয়ে তাকে সম্মান জানানো হয়।
২০২২ এএফসি চ্যাম্পিয়ন্স লিগ

২০২২ এএফসি চ্যাম্পিয়ন্স লিগ ছিল এশিয়ান ফুটবল কনফেডারেশন (এএফসি) দ্বারা আয়োজিত এশিয়ার প্রিমিয়ার ক্লাব ফুটবল টুর্নামেন্টের ৪১ তম সংস্করণ এবং বর্তমান এএফসি চ্যাম্পিয়নস লিগের নামের অধীনে ২১তম সংস্করণ।
৪৭টি এএফসি সদস্য অ্যাসোসিয়েশনগুলি এএফসি প্রতিযোগিতায় গত চার বছরে তাদের ক্লাবের পারফরম্যান্সের উপর ভিত্তি করে র‌্যাঙ্কিং করা হয়েছে (তাদের জাতীয় দলের ফিফা বিশ্ব র‌্যাঙ্কিং আর বিবেচনা করা হয় না)। স্লটগুলি এন্ট্রি ম্যানুয়াল অনুসারে নিম্নলিখিত মানদণ্ড দ্বারা বরাদ্দ করা হয়:
২০২২ এএফসি চ্যাম্পিয়ন্স লিগের জন্য, অ্যাসোসিয়েশনগুলিকে তাদের এএফসি ক্লাব প্রতিযোগিতা র‌্যাঙ্কিং অনুসারে স্লট বরাদ্দ করা হয় যা ২৯ নভেম্বর ২০১৯ তারিখে প্রকাশিত হয়েছিল, যা এএফসি চ্যাম্পিয়ন্স লিগে এবং ২০১৬ থেকে ২০১৯ সালের মধ্যে এএফসি কাপ এবং তাদের ঘরোয়া লিগে তাদের পারফরম্যান্স বিবেচনা করে।
যেহেতু জে গ্রুপে চারটির জায়গায় তিনটি দল খেলেছিল তাই, এফ থেকে আই পর্যন্ত গ্রুপগুলির দ্বিতীয় স্থানাধিকারী দলগুলির চতুর্থ স্থানাধিকারী দলের বিপক্ষে খেলা ম্যাচের পরিসংখ্যান গণনা করা হয়নি।
ফাইনাল দুটি লেগে খেলা হয়েছিল।
রাধেশ্যাম খেমকা

রাধেশ্যাম খেমকা (১২ ডিসেম্বর ১৯৩৫ - ৩ এপ্রিল ২০২১) একজন সাংবাদিক এবং সম্পাদক ছিলেন যিনি পরবর্তী কালে গীতা প্রেসের চেয়ারপারসন হিসাবে দায়িত্ব পালন করেছিলেন। ২০১৪ সালে, তিনি গীতা প্রেসের চেয়ারপারসন নিযুক্ত হন। তিনি ৩৮ বছর ধরে গীতা প্রেসের সম্পাদক হিসাবে কাজ করেছিলেন। 
২০২২ সালে, তিনি সাহিত্য ও শিক্ষায় মরণোত্তর পদ্মবিভূষণে ভূষিত হন।
খেমকা ১২ই ডিসেম্বর ১৯৩৫ সালে বিহারের মুঙ্গের জেলায় একটি মাড়োয়ারি পরিবারে জন্মগ্রহণ করেন। তার বাবা সীতারাম খেমকা ছিলেন হিন্দু এবং গো-রক্ষা আন্দোলনে সক্রিয় ছিলেন। তার মা ছিলেন গৃহিণী।  
প্রাথমিক শিক্ষা শেষ করার পর, খেমকা এবং তার পরিবার ১৯৫৬ সালে বারাণসীতে চলে আসেন তিনি বেনারস হিন্দু বিশ্ববিদ্যালয় থেকে সংস্কৃতে স্নাতকোত্তর ডিগ্রী লাভ করেন। পরে কাগজ তৈরির ব্যবসায় জড়িয়ে পড়েন। 
খেমকা স্বামী কারপাত্রীর জীবনা স্পর্শ করেছিলেন।। তাকে তার গুরু মনে করতেন। স্বামী কার্পাত্রী ছিলেন যিনি খেমকাকে গীতা প্রেসের সেবা করতে উৎসাহিত করেছিলেন। 
১৯৮২ সালে, তিনি তার সন্তান রাজারাম এবং রাজেশ্বরীর কাছে ব্যবসা হস্তান্তর করেন এবং গীতা প্রেসে কাজ শুরু করেন। 
১৯৮২ সালে, খেমকা গীতা প্রেসে যোগ দেন। ওই বছরই তিনি প্রথম মাসিক পত্রিকা কল্যাণ-এর নভেম্বর ও ডিসেম্বর সংখ্যা সম্পাদনা করেন। তিনি অবশেষে ১৯৮৩ সালের মার্চ মাসে কল্যাণের পূর্ণ-সময় সম্পাদক হন, এই পদে তিনি এপ্রিল ২০২১ পর্যন্ত অধিষ্ঠিত ছিলেন।
খেমকা গীতা প্রেসে ৩৮টি বার্ষিক সংখ্যা এবং ৪৬০টি মাসিক সাময়িকী সম্পাদনা করেছেন। তার মেয়াদকালে, তিনি গীতা প্রেসে প্রযুক্তিগত অগ্রগতি প্রচার করেন এবং প্রেসটিকে আধুনিক যন্ত্রপাতি দিয়ে সজ্জিত করেন। এতে প্রেসের দক্ষতা ও গুণমান বৃদ্ধি পায়। 
তিনি পুরাণের মতো দুর্লভ বইগুলির সঠিক সংস্করণ তৈরি করেছিলেন এবং সেগুলি কল্যাণ পত্রিকায় রেখেছিলেন যাতে সবাই পড়তে পারে। তিনি স্বাস্থ্য ও শিক্ষার মতো বর্তমান বিষয়গুলিতে মানুষকে আরও সচেতন করতে বিশেষ বিষয়গুলিও তুলে ধরেন। 
শৈশব থেকেই খেমকার ধর্মীয় প্রবণতা ছিল। তিনি একটি সুশৃঙ্খল জীবনযাপন করতেন এবং সাধু ও দরিদ্রদের সেবা করতেন। তিনি সারাজীবন স্বামী কার্পাত্রী জি, শঙ্করাচার্য স্বামী স্বরূপানন্দ সরস্বতী, পুরীর স্বামী নিরঞ্জন দেব তীর্থ, পীঠধীশ্বর স্বামী নিশ্চলানন্দ এবং কথা ব্যাস রামচন্দ্র ডোংগ্রের সাথে ঘনিষ্ঠ যোগাযোগে ছিলেন। 
হিন্দু সংস্কৃতিকে এগিয়ে নিতে তিনি তার জীবন উৎসর্গ করেছিলেন। তিনি ধর্ম, কর্ম এবং "পূজা-পথ" উপাসনার মত হিন্দু রীতিনীতিকে সমর্থন ও অনুশীলন করতেন। 
জানুয়ারি এবং ফেব্রুয়ারি মাসে এলাহাবাদে অনুষ্ঠিত মাঘ মেলার সময় তিনি ৬০ বছর ধরে এক মাসব্যাপী কল্পবাস করতেন।
তাঁর জীবনের শেষ কয়েক বছর ধরে, তিনি শুধুমাত্র গঙ্গাজল পান করতে।
তিনি বারাণসীর মারোয়ারি সেবা সংঘ, মুমুক্ষু ভবন, শ্রীরাম লক্ষ্মী মারোয়ারি হাসপাতাল গোদাউলিয়া, বিড়লা হাসপাতাল মাছোদারি এবং কাশী গোশালা ট্রাস্টের মতো বেশ কয়েকটি সামাজিক ও ধর্মীয় গোষ্ঠীর সাথে জড়িত ছিলেন। 
৩রা এপ্রিল ২০২১, ৮৬ বছর বয়সে, তিনি কাশীর কেদারঘাটে তাঁর বাসভবনে মারা যান। তাকে হরিশ্চন্দ্র ঘাটে দাহ করা হয়।
২০২২ সালে, রাধেশ্যাম খেমকা সাহিত্য ও শিক্ষায় তার অবদানের জন্য মরণোত্তর পদ্মবিভূষণ, ভারতের দ্বিতীয় সর্বোচ্চ বেসামরিক পুরস্কারে ভূষিত হন।
নোদারি কালিচাভা

নোদারি আভতান্দিলোভিচ কালিচাভা (, ; জন্ম: ২৪ নভেম্বর ২০০০; নোদারি কালিচাভা নামে সুপরিচিত) হলেন একজন জর্জীয়–রুশ পেশাদার ফুটবল খেলোয়াড়। তিনি বর্তমানে জর্জীয় ক্লাব সামগুরালি স্কালতুবোর হয়ে গোলরক্ষক হিসেবে খেলেন।
২০২৩ সালে, কালিচাভা জর্জিয়া অনূর্ধ্ব-২১ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন।
নোদারি আভতান্দিলোভিচ কালিচাভা ২০০০ সালের ২৪শে নভেম্বর তারিখে রাশিয়ার সেন্ট পিটার্সবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
কালিচাভা জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০২৩ সালের ১৫ই জুন তারিখে তিনি প্রীতি ম্যাচে সাইপ্রাস অনূর্ধ্ব-২১ দলের বিরুদ্ধে ম্যাচে জর্জিয়া অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।
ত্রিযোগ

ত্রিযোগ () বা ত্রিমার্গ () হল আধ্যাত্মিক মুক্তির জন্য ভগবদ্গীতায় উল্লিখিত তিনটি পরিত্রাণতত্ত্বীয় পথ, এবং এগুলো হলো - কর্মযোগ, ভক্তিযোগ ও জ্ঞানযোগ। রাজযোগকে কখনও কখনও "চতুর্থ যোগ" হিসেবে যোগ করা হয়।
মধ্যযুগের হিন্দু দার্শনিকরা এই তিনটি পথের প্রকৃতি এবং তাদের মধ্যে সম্পর্ক ব্যাখ্যা করার চেষ্টা করেন।
আদি শঙ্কর মূলত জ্ঞানযোগের উপর অধিক গুরুত্ব আরোপ করেন, যাকে তিনি জ্ঞান বা বিদ্যা অর্জন হিসাবে ব্যাখ্যা করেছিলেন। তিনি কর্মযোগকে নিকৃষ্ট মনে করতেন। তিনি যে শিব, বিষ্ণু, দেবী, গণেশ ও কার্তিকের মতো ব্যক্তিগত দেবতাদের জন্য সবচেয়ে বিখ্যাত কিছু স্তোত্র লিখেছেন তা ভক্তিযোগের প্রতি তাঁর সখ্যতা তুলে ধরে।
দ্বাদশ শতাব্দীর দার্শনিক রামানুজ তাঁর পূর্বসূরি যমুনাচার্যের ব্যাখ্যা করে তিনটি যোগকে বিবেচনা করেছিলেন। রামানুজের ব্যাখ্যায়, ভক্তিযোগ মোক্ষের প্রত্যক্ষ পথ বলে মনে হয়, যা শুধুমাত্র তাদের জন্য উপলব্ধ যাদের অভ্যন্তরীণ অনুষদ ইতিমধ্যেই কর্মযোগ ও জ্ঞানযোগ উভয়ের দ্বারা প্রশিক্ষিত হয়েছে।
রাজযোগ বা "ধ্যানের পথ" কে কখনও কখনও "চতুর্থ যোগ" হিসেবে যোগ করা হয়। এটি হল পতঞ্জলির যোগসূত্রে উপস্থাপিত ধ্রুপদী যোগ। পতঞ্জলির পদ্ধতিটি রাজযোগ নামে পরিচিত হয়, প্রায় ১৫ শতকে, কারণযোগ শব্দটি "ধর্মীয় পথ"-এর সাধারণ ধারণার জন্য জনপ্রিয় হয়ে উঠেছিল।
এই চারটি পথে বিভক্ত হিন্দু একেশ্বরবাদের পদ্ধতিগত উপস্থাপনা বা "যোগসমূহ" স্বামী বিবেকানন্দ তাঁর রাজযোগ বইতে সমর্থন করেছেন। এগুলিকে ঈশ্বরের কাছে চারটি পথ হিসাবে উপস্থাপন করা হয়েছে যা চারটি মানুষের প্রকৃতির জন্য উপযুক্ত। সক্রিয়, আবেগপ্রবণ, দার্শনিক ও রহস্যবাদী।
যোগ - ভক্তি মার্গের সিদ্ধ সাধক ভাদুড়ী মহাশয় - মহর্ষি নগেন্দ্রনাথ নিজে ছিলেন যোগসিদ্ধ পুরুষ। তিনি নিজে যোগ মার্গের সিদ্ধ পুরুষ হলেও ভক্তি যোগের কথা বলেছেন। তিনি নির্দেশিত একাদশ পন্থার কথা উল্লেখ করেছেন :
- এই একাদশ পন্থার উল্লেখ করে তিনি নির্দেশ করেছেন - এই এগারোটি পথের মধ্যে সুবিধামতো পথ বেছে নেওয়া -
ব্রজ বিহারী বড়ুয়া

ব্রজ বিহারী বড়ুয়া (৩রা মার্চ, ১৯৩৫- ১২ই এপ্রিল, ২০১৪) ছিলেন বাংলাদেশের একজন রাজনীতিবিদ, আধ্যাত্মিক সাধক, কবিরাজ, সমাজসেবী এবং মুক্তিযুদ্ধের সংগঠক। তিনি ১৯৭১ সালের স্বাধীনতা যুদ্ধে ১নং সেক্টর এর অধীনে যুদ্ধ করেন। যুদ্ধ শেষে তিনি বান্দরবান অঞ্চলে চলে যান এবং সমাজসেবী হিসেবে পরিচিত হয়ে উঠেন।
ব্রজ বিহারী বড়ুয়া ১৯৩৫ সালে চট্টগ্রামের সাতকানিয়া থানার ঢেমশা গ্রামে জন্মগ্রহণ করেন। তার পিতার নাম উপেন্দ্র লাল বিহারী বড়ুয়া এবং মাতার নাম সীতা রানী বড়ুয়া। তার পিতা ছিলেন একজন ব্রিটিশ পুলিশ কর্মকর্তা। তিনি তার পিতা-মাতার পাঁচ সন্তানের মধ্যে চতুর্থ ছিলেন।
তিনি ১৯৭০ সালে লিলি বড়ুয়াকে বিয়ে করেন এবং তাদের ২ ছেলে ও তিন মেয়ে রয়েছে। 
তিনি ২৫শে মার্চ স্বাধীনতার ডাক শোনার পর ভারতে ট্রেনিংয়ের জন্য যান। সেখানে প্রশিক্ষণের পর ১ নং সেক্টর তথা চটগ্রাম  অঞ্চলে যুদ্ধের জন্য গমন করেন। তার নেতৃত্বাধীন বাহিনীর সাথে পাকিস্তানী বাহিনীর তুমল যুদ্ধ হয়। অবশেষে ১৪ই ডিসেম্বর সাতকানিয়া ও লোহাগাড়া অঞ্চল হানাদার মুক্ত হয়।
৭৯ বছর বয়সে, ২০১৪ সালের ১২ এপ্রিল চট্টগ্রাম মেডিকেল কলেজ হাসপাতালে তিনি পরলোকগমন করেন। গভীর রাতে অধ্যয়নরত অবস্থায় হার্ট এট্যাকের ফলে তার মৃত্যু হয়। বান্দরবান জেলার সুয়ালক এলাকায় তাকে সমাহিত করা হয় তাকে।
আর. বাল্কি

আর. বাল্কি নামে সুপরিচিত আর. বলকৃষ্ণন (; জন্ম ১৬ এপ্রিল ১৯৬৪) একজন ভারতীয় চলচ্চিত্র নির্মাতা, চিত্রনাট্যকার এবং বিজ্ঞাপন এজেন্সি লো লিন্টাস (ইন্ডিয়া)-এর সাবেক গ্রুপ চেয়ারম্যান। তিনি "চিনি কম" (২০০৭), "পা" (২০০৯), "শামিতাভ" (২০১৫), "প্যাড ম্যান" (২০১৮) এবং "" (২০২২) চলচ্চিত্র পরিচালনার জন্য সুপরিচিত।
তিনি "পা" চলচ্চিত্রের জন্য শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং "প্যাড ম্যান" চলচ্চিত্রের জন্য অন্যান্য সামাজিক বিষয়ে শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার অর্জন করেন।
ভূসমলয় উপগ্রহ উৎক্ষেপক যান

ভূসমলয় উপগ্রহ উৎক্ষেপক যান (জিএসএলভি) হল ভারতীয় মহাকাশ গবেষণা সংস্থা (ইসরো) দ্বারা পরিচালিত একটি ব্যয়যোগ্য উৎক্ষেপণ ব্যবস্থা। জিএসএলভি ২০০১ খ্রিস্টাব্দ থেকে ২০২৩ খ্রিস্টাব্দ পর্যন্ত পনেরটি উৎক্ষেপণে ব্যবহার করা হয়েছিল।
জিওসিঙ্ক্রোনাস স্যাটেলাইট লঞ্চ ভেহিকেল (জিএসএলভি) প্রকল্পটি ১৯৯০ সালে ভূস্থিত উপগ্রহের জন্য ভারতীয় উৎক্ষেপণের সক্ষমতা অর্জনের লক্ষ্যে শুরু করা হয়েছিল।
জিএসএলভি প্রধান উপাদান হিসাবে এস১২৫/এস১৩৯ সলিড রকেট বুস্টার এবং তরল-জ্বালানিযুক্ত বিকাশ ইঞ্জিনের ব্যবহার করে, এই উপাদানগুলি পূর্বে মেরু উপগ্রহ উৎক্ষেপণ যানে (পিএসএলভি) সফলভাবে ব্যবহৃত হয়েছে। জিওস্টেশনারি ট্রান্সফার কক্ষপথে (জিটিও) কৃত্রিম উপগ্রহটি স্থাপন করার জন্য প্রয়োজনীয় থ্রাস্টের উৎপাদনের জন্য তৃতীয় পর্যায়ে একটি এলওএক্স/এলএইচ২ ক্রায়োজেনিক ইঞ্জিনের প্রয়োজনীয় ছিল, কিন্তু সেই সময়ে ভারতের কাছে ক্রায়োজেনিক ইঞ্জিন নির্মাণের প্রযুক্তিগত দক্ষতা ছিল না।
জিএসএলভি-এর (মার্ক ১) ২০০২ খ্রিস্টাব্দের ১৮ই এপ্রিলের প্রথম উন্নয়নমূলক উৎক্ষেপণটি একটি ব্যর্থতা ছিল, কারণ পেলোডটি নির্ধারিত কক্ষপথের পরামিতিগুলিতে পৌঁছাতে ব্যর্থ হয়েছিল। দ্বিতীয় উন্নয়নমূলক উৎক্ষেপণ সফলভাবে জিএসএটি-এ কৃত্রিম উপগ্রহ উৎক্ষেপণের পর উৎক্ষেপণ ব্যবস্থাটিকে লঞ্চারটিকে কর্মক্ষম ঘোষণা করা হয়েছিল। প্রাথমিক উৎক্ষেপণ থেকে ২০১৪ খ্রিস্টাব্দ পর্যন্ত প্রাথমিক বছরগুলিতে উৎক্ষেপণ ব্যবস্থাটি ৭ টির মধ্যে মাত্র ২ টি সফল উৎক্ষেপণ সম্পন্ন করেছিল।
বিচারপতি শাহাবুদ্দিন আহমেদ পার্ক

বিচারপতি শাহাবুদ্দিন আহমেদ পার্ক রাজধানী ঢাকার গুলশান ২ এ অবস্থিত একটি পার্ক।
পার্কটি ঢাক উত্তর সিটি করপোরেশনের এর উন্মুক্ত স্থানে আধুনিকায়ন, উন্নয়ন ও সবুজায়ন প্রকল্পের আওতায় উন্নয়নকৃত জন্য প্রায় ১৬ কোটি টাকা ব্যয়ে করেন পার্কটি নির্মাণ হয়। পার্কটিতে আধুনিকায়ন ও উন্নয়ন কাজ শেষে ১২ সেপ্টেম্বর ২০২০ সালে পার্কটি উদ্বোধন করা হয়। ৯.৪৫ একর জমির উপর মার্কটি ওপর নির্মাণ করা হয় ও পার্কটির উন্নয়নে ব্যয় খরচ প্রায় ১৬ কোটি টাকা। পার্কটির ডিজাইন করেছেন ভিত্তি স্থপত ঠিকাদারি প্রতিষ্ঠান পিএফ করপোরেশন। এটির কাজ শুরু হয় ২০১৮ সালের ১৫ মার্চ।
বিচারপতি শাহাবুদ্দিন আহমেদ পার্কে প্রায় ১৭০০টি গাছ রয়েছে। পার্কটিতে ইনডোর জিমনেসিয়াম রয়েছে। পার্কের ভেতর কফি হাউজসহ পার্কের ভেতরে মিউজিক্যাল ফাউনটেইন (ঝরনা) রয়েছে।
পার্কটিতে বঙ্গবন্ধু কর্নারসহ একটি লাইব্রেরি রয়েছে। এছাড়া ৩টি পুকুরঘাট রয়েছে। জলাধারের চারপাশে ৩টি দর্শক ডেক সমৃদ্ধ একটি হাঁটার পথ নির্মাণ করা হয়। জলধারারের উত্তর পশ্চিমের ঢালে একত্রে ৪০০ মানুষের বসার সুবিধা সম্বলিত ঘাসে ঢাকা সবুজ মুক্তমঞ্চ (এমপিথিয়েটর) নির্মাণ করা হয়। এছাড়াও বাস্কেটবল গ্রাউন্ড ও ব্যাডমিন্টন কোর্ট রয়েছে। পার্কটিকে সুন্দরভাবে ব্যবস্থাপনার অংশ হিসেবে সিসিটিভি কন্ট্রোল রুম স্থাাপন করা হয।
শেখ হাসান আরিফ

শেখ হাসান আরিফ বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
আরিফের ১৯৬৮ সালের ২০ এপ্রিল জন্মগ্রহণ করেন। তাঁর বাবার নাম ফয়জুর রহমান এবং মার নাম হোসনে আরা বেগম (মৃত্যু ৮ই জুলাই ২০২৩, চট্টগ্রামের এভারকেয়ার হাসপাতালে)। তিনি চট্টগ্রাম বিশ্ববিদ্যালয় থেকে আইনে স্নাতক ও এমএসএস ডিগ্রি অর্জন করেন। তিনি উলভারহ্যাম্পটন বিশ্ববিদ্যালয় থেকে দ্বিতীয়বার আইন ডিগ্রি সম্পন্ন করেন।
আরিফ ১৯৯৫ সালের ১২ অক্টোবর জেলা আদালতের আইনজীবী হন।
আরিফ ১৮ জানুয়ারি ১৯৯৮ সালে বাংলাদেশ সুপ্রিম কোর্টের হাইকোর্ট বিভাগের আইনজীবী হন।
এরপর তিনি ২০১০ সালের ১৮ এপ্রিল বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারপতি নিযুক্ত হন।
২০১১ সালের জানুয়ারিতে আরিফ এবং বিচারপতি মোঃ ইমান আলী একটি রায় জারি করেন। এই রায়ে বাংলাদেশের সকল শিক্ষা প্রতিষ্ঠানে শারীরিক শাস্তি নিষিদ্ধ ঘোষিত হয়।
২০১২ সালের ১৫ এপ্রিল আরিফকে হাইকোর্ট বিভাগের স্থায়ী বিচারপতি করা হয়। ২০১২ সালের নভেম্বরে আরিফ দণ্ডপ্রাপ্ত যুদ্ধাপরাধী দেলাওয়ার হোসেন সাঈদীর পক্ষে সাক্ষী শুক রঞ্জন বালির জামিনের আবেদন শুনে বিব্রত বোধ করেন। সেজন্য তিনি শুনানির জন্য পরবর্তী তারিখ পছন্দ করেন। হাইকোর্ট বেঞ্চের জ্যেষ্ঠ সদস্য বিচারপতি সৈয়দ রিফাত আহমেদ জামিনের আবেদনের শুনানি করতে চাইলে আরিফ ঘোষণা করেন যে তিনি বিব্রত বোধ করছেন এবং আবেদনটি প্রধান বিচারপতির বেঞ্চে পাঠিয়েছিলেন।
২৫ সেপ্টেম্বর ২০১৪-এ, আরিফ ও বিচারপতি মুহাম্মদ উল্লাহ অতিরিক্ত বিচারপতির পদ থেকে এবিএম আলতাফ হোসেনকে হাইকোর্টের স্থায়ী বিচারপতি নিয়োগের জন্য দায়ের করা একটি আবেদন খারিজ করে দেন।
২০১৯ পালের অক্টোবরে আরিফ এবং বিচারপতি রাজিক-আল-জলিল আবরার ফাহাদের পরিবারের সদস্যের জন্য ক্ষতিপূরণের আবেদনের শুনানি করতে অস্বীকার করেছিলেন। ২০ অক্টোবর ২০১৯-এ, আরিফ এবং বিচারপতি রাজিক-আল-জলিল মুক্তিযোদ্ধাদের ন্যূনতম বয়সের জন্য সরকারের সাম্প্রতিক ঘোষণাকে বেআইনি এবং অসাংবিধানিক ঘোষণা করেন।
নাগেশ কুকুনূর

নাগেশ কুকুনূর (জন্ম ৩০ মার্চ ১৯৬৭) একজন ভারতীয় চলচ্চিত্র পরিচালক, প্রযোজক, চিত্রনাট্যকার, ও অভিনেতা। তিনি মূলত হিন্দি চলচ্চিত্রে এবং অল্প কিছু তেলুগু চলচ্চিত্রে কাজ করেছেন। তিনি "হায়দ্রাবাদ ব্লুজ" (১৯৯৮), "রকফোর্ড" (১৯৯৯), "ইকবাল" (২০০৫), "ডোর" (২০০৬), "আশায়েঁ" (২০১০), "লক্ষ্মী" (২০১৪), ও "ধনক" (২০১৬)-এর মত সমান্তরাল চলচ্চিত্রে জন্য সুপরিচিত। তিনি তার কাজের জন্য সাতটি আন্তর্জাতিক পুরস্কার এবং দুটি জাতীয় চলচ্চিত্র পুরস্কার অর্জন করেন।
নাগেশ কুকুনূর ১৯৬৭ সালের ৩০শে মার্চ হায়দ্রাবাদে জন্মগ্রহণ করেন। তার পিতা সুদর্শন ও মাতা কুসুমা। কুকুনূরের মাতৃভাষা তেলুগু। তিনি ইয়েরকদের মন্টফোর্ট স্কুলে পড়াশোনা করেন। তিনি হায়দ্রাবাদের ওসমানিয়া বিশ্ববিদ্যালয় থেকে রসায়ন প্রকৌশল বিষয়ে স্নাতক ডিগ্রি অর্জন করেন। এরপর তিনি ১৯৮৮ সালে মার্কিন যুক্তরাষ্ট্রের জর্জিয়া অঙ্গরাজ্যের আটলান্টায় পাড়ি জমান এবং সেখানে জর্জিয়া ইনস্টিটিউট অব টেকনোলজি থেকে পরিবেশ প্রকৌশল বিষয়ে স্নাতকোত্তর ডিগ্রি সম্পন্ন করেন। জর্জিয়া টেক থেকে পাশ করার পর তিনি টেক্সাসের ট্রিনিটি কনসালটেন্টে পরিবেশ বিষয়ক কনসালটেন্ট হিসেবে যোগদান করেন। এই সময়ে তিনি চলচ্চিত্রের কর্মশালায় অংশগ্রহণ করেন। তিনি আটলান্টার ওয়্যারহাউজ অ্যাক্টরস থিয়েটারে অভিনয় ও পরিচালনা নিয়ে পড়াশোনা করেন।
পারভেজ শেখ

পারভেজ শেখ একজন ভারতীয় চিত্রনাট্যকার। তিনি "কুইন" (২০১৪)-এর জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ কাহিনি ও শ্রেষ্ঠ চিত্রনাট্য বিভাগে আইফা পুরস্কার অর্জন করেন। এছাড়া তিনি "বজরঙ্গি ভাইজান" (২০১৫) চলচ্চিত্রের জন্য শ্রেষ্ঠ চিত্রনাট্য বিভাগে আইফা পুরস্কার এবং "ডার্লিংস" (২০২২) চলচ্চিত্রের জন্য শ্রেষ্ঠ কাহিনি বিভাগে আইফা পুরস্কার অর্জন করেন।
পারভেজ শেখ ২০১৪ সালে বিকাস বহল ও চৈতালি পারমারের সাথে যৌথভাবে নাট্যধর্মী "কুইন" চলচ্চিত্র রচনা করেন। এই কাজের জন্য তারা যৌথভাবে শ্রেষ্ঠ চিত্রনাট্য বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ কাহিনি ও শ্রেষ্ঠ চিত্রনাট্য বিভাগে আইফা পুরস্কার অর্জন করেন। পরের বছর তিনি কবির খানের সাথে যৌথভাবে "বজরঙ্গি ভাইজান" (২০১৫) চলচ্চিত্রের চিত্রনাট্য রচনা করেন। এর জন্য তারা যৌথভাবে শ্রেষ্ঠ চিত্রনাট্য বিভাগে আইফা পুরস্কার অর্জন করেন।
শেখ ২০২১ সালে অসীম অরোড়ার সাথে যৌথভাবে অক্ষয় কুমার অভিনীত গুপ্তচরভিত্তিক রোমাঞ্চকর "বেল বটম" চলচ্চিত্র রচনা করেন। তিনি এরপর জসমিত কে রিনের সাথে যৌথভাবে নাট্যধর্মী "ডার্লিংস" (২০২২) চলচ্চিত্র রচনা করেন, এতে শ্রেষ্ঠাংশে অভিনয় করেন আলিয়া ভাট। এই কাজের জন্য তারা যৌথভাবে শ্রেষ্ঠ কাহিনি বিভাগে আইফা পুরস্কার অর্জন করেন। ২০১৩ সালে শেখ, অসীম অরোড়া ও সুমিত বটিজা যৌথভাবে গুপ্তচরভিত্তিক রোমাঞ্চকর "মিশন মজনু" চলচ্চিত্র রচনা করেন। সিদ্ধার্থ মালহোত্রা-রশ্মিকা মন্দানা অভিনীত চলচ্চিত্রটি পরিচালনা করেন শান্তনু বাগচী।
চন্দন সিনহা

চন্দন সিনহা হলেন একজন বাংলাদেশী প্লেব্যাক গায়ক। ২০১৩ সালে, তিনি চলচ্চিত্র "পূর্ণদৈর্ঘ্য প্রেম কাহিনী" জন্য বাংলাদেশ জাতীয় চলচ্চিত্র পুরস্কার শ্রেষ্ঠ পুরুষ কণ্ঠশিল্পী পুরস্কার জিতেছিলেন। তিনি পূর্ণদৈর্ঘ্য প্রেম কাহিনী ২ এর প্রযোজক ছিলেন।
সিনহার দাদা ছিলেন নূতন চন্দ্র সিংহ। সিনহার পিতা ছিলেন গৌরঙ্গ সিংহ, যার মৃত্যু হয়েছিল ৩০ ডিসেম্বর ২০১৫ সালে।
চন্দন সিনহা তরুণ বয়সে বলিউডে তার গায়ক হওয়ার স্বপ্ন পুরনের জন্য ঘর থেকে বের হন। তবে সেখানে সফল হতে পারেননি, তাই তিনি ঘরে ফিরে আসলেন। তারপরে বাংলাদেশ টেলিভিশন (বিটিভি) লেখক ও পরিচালক আবদুল্লাহ আল মামুনের নজরে পড়েন। মামুন তাঁর কন্ঠ টেলিভিশন সিরিয়াল শির্ষ বিন্দুতে ব্যবহার করেন।
জিয়াউদ্দিন মাকদিসি

যিয়া আল-দীন আবু আবদুল্লাহ মুহাম্মাদ ইবনে আবদ আল-ওয়াহিদ আল-সাঈদী আল-হাম্বলী () (৫৬৯–৬৪৩ হিজরি; ১১৭৩-১২৪৫ খ্রিস্টাব্দ) একজন হাম্বলি ইসলামী পণ্ডিত ছিলেন।
জিয়া'আল-দিন ১১৭৩ সালে দামাস্কাস-এ জন্মগ্রহণ করেন। তার পিতামাতা ক্রুসেডার জেরুজালেম রাজ্য নাবলুস থেকে তার জন্মের কিছুক্ষণ আগে নাবলুসের ক্রুসেডার প্রভু ইবেলিনের বাল্ডউইন থেকে তাদের শাইখদের বিরুদ্ধে অনুভূত হুমকির প্রতিক্রিয়ায় এলাকার অন্যান্য ১৫৫ জন হাম্বলী বাসিন্দার সাথে হিজরত করেছিলেন। আল-জাহাবী তাকে "হাদিস" পণ্ডিতদের শেখ হিসাবে বর্ণনা করেছেন। তিনি ১২৪৫ খ্রিস্টাব্দে, ৬৪৩ হিজরিতে মাকদিসির মৃত্যু লিপিবদ্ধ করেন। 
তিনি আব্দুল গনি আল-মাকদিসি-এর আত্মীয় ছিলেন, তাঁর দাদী এবং আব্দুল গনি আল-মাকদিসি-এর মা বোন ছিলেন, ইবনে কুদামাহ ছিলেন তাঁর মামা।
ইবনে শাহীন

ইবনে শাহীন (২৯৭ হি - ৩৮৫ হি/৯০৯ - ৯৯৫) হাদীসের বর্ণনাকারীদের একজন, তার নাম আবু হাফস ওমর বিন আহমেদ বিন ওসমান বিন আহমেদ বিন মুহাম্মদ বিন আইয়ুব বিন আজদাদ আল-বাগদাদী, তিনি জন্মগ্রহণ করেন সফর ২৯৭ হিজরিতে, ৩৮৫ হিজরিতে তিনি ইন্তেকাল করেন।
আল-হাফিজ ইবনে শাহীন হাদীসটি শুনেছেন: আবু বকর মুহাম্মাদ বিন মুহাম্মাদ আল-বাগানদী, আবু আল-কাসিম আল-বাগাওয়ি, আবু খুবাইব আল-আব্বাস বিন আল-বারতি, আবু বকর বিন আবি দাউদ, শুয়াইব বিন মুহাম্মদ আল-দারি', আবু আলী মুহাম্মদ বিন সুলেমান আল-মালিকি, ইবনে সাঈদ, আবু হামিদ আল-হাদরামি, এবং আবু বকর বিন জিয়াদ, মুহাম্মদ বিন হারুন বিন আল-মুজদার, আল-হুসাইন বিন আহমেদ বিন বাস্তাম, নাসর বিন আল-কাসিম আল- ফরায়িদি, মুহাম্মদ বিন সালেহ বিন জাগিল, মুহাম্মদ বিন জুহাইর আল-আবলী, আহমদ বিন সুলাইমান বিন জাবান, আবু ইসহাক বিন আবি থাবিত, আবু আলী বিন আবি হুদাইফা।
তিনি ইবনে শাহীনের সূত্রে বর্ণনা করেছেন এবং তার কাছ থেকে হাদীস নিয়েছেন: আবু বকর মুহাম্মদ বিন ইসমাইল আল-ওয়াররাক, আবু সাদ আল-মালিনী, আবু বকর আল-বারকানি, আহমেদ বিন মুহাম্মদ আল-আতিকী, ওবায়দুল্লাহ বিন ওমর, আবু মুহাম্মদ আল -জাওহরি, আল-হাসান বিন মুহাম্মদ আল-খালাল, আবু তালিব আল-আশরি, আবু আল-হুসাইন বিন আল-মুহতাদি বিল্লাহ, আবু আল-কাসিম আল-তানুখি।
আল-ধাহাবি তার সম্পর্কে বলেছেন: "শেখ আল-সাদুক, হাফিজ, আলেম, ইরাকের শেখ।"
আল-যাহাবি আরও বলেছেন: "তিনি ত্রিশের পরে ভ্রমণ করেছিলেন এবং প্রচুর সংগ্রহ ও সংকলন করেছিলেন এবং বিশটি খণ্ডে ব্যাখ্যা করেছিলেন, সমস্তই ট্রান্সমিশনের চেইন সহ।"
আবু আল-ফাত বিন আবি আল-ফাওয়ারিস বলেছেন: "মামুনের বিশ্বস্ততা শ্রেণীবদ্ধ করে যা কেউ শ্রেণীবদ্ধ করেনি।"
আবু বকর আল-খতিব বলেছেন: "তিনি বিশ্বস্ত এবং সৎ ছিলেন এবং তিনি পূর্ব দিকে থাকতেন।"
যুবরাজ আবু নাসর বলেছেন: "তিনি একজন বিশ্বস্ত বিশ্বস্ত ব্যক্তি। তিনি লেভান্ত, ইরাক, পারস্য এবং বসরাতে শুনেছেন এবং অধ্যায় ও অনুবাদ সংগ্রহ করেছেন এবং প্রচুর লিখেছেন।"
আবু বকর আল-খতিব বলেছেন: “আবু আল-হুসাইন মুহাম্মদ বিন আলী আল-হাশেমি আমাদের জানিয়েছেন যে ইবনে শাহীন তাদের বলেছিলেন যে আমি প্রথম যা লিখেছিলাম তা ছিল 388 সালে, এবং তিনি তিনশ সংকলন সংকলন করেছিলেন, যার মধ্যে একটি হল এক হাজার অংশের ব্যাখ্যা, এবং প্রেরণের শৃঙ্খল এক ​​হাজার তিনশত অংশ, এবং ইতিহাস একশত পঞ্চাশ ভাগ, এবং তপস্যা একশত অংশ, এবং বসরায় প্রথম ঘটনাটি ঘটেছিল তিনশ বছর। এবং বত্রিশ».
বিচারক আবু বকর আল-দাউদি বলেছেন: "আমি আবু হাফস বিন শাহীনকে বলতে শুনেছি, আমি এই সময় পর্যন্ত কালিটি কী দিয়ে কিনেছি তা হিসেব করে দেখেছি এবং তা ছিল সাতশ দিরহাম।" আল-দাউদী বলেন: আমরা চার পাউন্ড দিরহাম দিয়ে কালি কিনতাম।
আল-দারাকুতনী বলেন: ইবনে শাহীন ভুলের উপর জোর দেন এবং তিনি বিশ্বস্ত।
মোহাম্মদ নাজমুল হাসান

অ্যাডমিরাল মোহাম্মদ নাজমুল হাসান (জন্মঃ ১৯৬৭) বাংলাদেশ নৌবাহিনীর বর্তমান নৌপ্রধান। তিনি ২৪ জুলাই ২০২৩ সাল থেকে তিন বছরের জন্য নৌবাহিনী প্রধান হিসেবে নিয়োগ পান। এর আগে তিনি সহকারী নৌবাহিনী প্রধান (অপারেশনস) পদে ছিলেন। এখানে যোগদানের পূর্বে তিনি চট্টগ্রাম নৌ অঞ্চলের কমান্ডার হিসেবে দায়িত্ব পালন করেন। এর আগে তিনি মালদ্বীপে বাংলাদেশের হাইকমিশনার ছিলেন। তিনি বাংলাদেশ নৌবহরের কমান্ডার হিসেবেও দায়িত্ব পালন করেন। এর আগে, তিনি নৌ সদর দপ্তরের নেভাল অপারেশনের পরিচালক এবং নেভাল ইন্টেলিজেন্সের পরিচালক ছিলেন।
নাজমুল হাসান দেশে-বিদেশে বিভিন্ন প্রশিক্ষণ ও সামরিক কৌশলগত শিক্ষা গ্রহণ করেছেন। তিনি মিরপুরের সামরিক বাহিনী কমান্ড ও স্টাফ কলেজ এবং যুক্তরাষ্ট্রের নেভাল ওয়ার কলেজ থেকে অনার্সসহ স্টাফ কোর্স সম্পন্ন করেন। এছাড়া তিনি যুক্তরাষ্ট্র থেকে সম্মানসূচক নেভাল কমান্ড কোর্স এবং বাংলাদেশে জাতীয় প্রতিরক্ষা কোর্স সম্পন্ন করেন। তিনি চট্টগ্রাম বিশ্ববিদ্যালয় থেকে বিজ্ঞানে স্নাতক এবং জাতীয় বিশ্ববিদ্যালয় থেকে প্রতিরক্ষা শিক্ষায় স্নাতকোত্তর ডিগ্রি অর্জন করেন।
নাজমুল হাসান ১৯৮৬ সালের ১ জুলাই বাংলাদেশ নৌবাহিনীতে কমিশন লাভ করেন। তিনি বাংলাদেশ নৌবাহিনীর চারটি যুদ্ধজাহাজের কমান্ডার ছিলেন। তিনি বাংলাদেশ নেভাল একাডেমি, নেভাল এভিয়েশন এবং নৌবাহিনীর স্পেশাল ফোর্স সোয়াডসের কমান্ডার ছিলেন। তিনি মালদ্বীপে রাষ্ট্রদূত হিসেবে দায়িত্ব পালনকালে সেদেশের স্বাস্থ্যমন্ত্রী আহমেদ নাসিমের সঙ্গে অ্যাস্ট্রাজেনেকা ভ্যাকসিনের জন্য একটি দ্বিপাক্ষিক চুক্তি স্বাক্ষর করেন। এর ধারাবাহিকতায়, বাংলাদেশ সশস্ত্র বাহিনীর মেডিকেল দল মালদ্বীপ সরকারের টিকাদান কর্মসূচিতে সহায়তা করার জন্য মালদ্বীপে যায়। তিনি ২০২০ সালের ১৭ মার্চ মালদ্বীপ প্রজাতন্ত্রে বাংলাদেশের হাইকমিশনারের দায়িত্ব গ্রহণ করেন এবং ২০২২ সালের জানুয়ারি পর্যন্ত দায়িত্ব পালন করেন। তিনি ২০২৩ সালের জানুয়ারিতে সহকারী নৌবাহিনী প্রধান (পার্সোনেল) পদে নিযুক্ত হন।
মিলনকুমার ব্যানার্জি

মিলনকুমার ব্যানার্জি (আনু. ১৯২৮ - ২০ জুলাই ২০১০) ছিলেন একজন ভারতীয় বাঙালি আইনজ্ঞ, যিনি ১৯৯২ খ্রিস্টাব্দ থেকে ১৯৯৬ খ্রিস্টাব্দ পর্যন্ত এবং ২০০৪ খ্রিস্টাব্দ থেকে ২০০৯ খ্রিস্টাব্দ পর্যন্ত ভারতের অ্যাটর্নি জেনারেল ছিলেন এবং এর পূর্বে ১৯৮৬ খ্রিস্টাব্দ থেকে ১৯৮৯ খ্রিস্টাব্দ পর্যন্ত তিনি সলিসিটর জেনারেলও ছিলেন। ২০০৫ খ্রিস্টাব্দে তিনি ভারত সরকারের দ্বিতীয় সর্বোচ্চ বেসামরিক পুরস্কার পদ্মবিভূষণ দ্বারা সম্মানিত হন।
মিলন ব্যানার্জির জন্ম ব্রিটিশ ভারতের যুক্তপ্রদেশ অধুনা উত্তরপ্রদেশের এলাহাবাদে এক ব্রাহ্ম পরিবারে। পিতা অধ্যাপক অমিয়চরণ ব্যানার্জি ছিলেন খ্যাতনামা গণিতবিদ, এলাহাবাদ বিশ্ববিদ্যালয়ের প্রাক্তন উপাচার্য। মাতা প্রভাদেবী ছিলেন ভারতের প্রথম মহিলা ম্যাজিস্ট্রেট এবং এলাহাবাদ মিউনিসিপ্যাল বোর্ডে অন্তর্ভুক্ত পণ্ডিত জওহরলাল নেহেরু, লাল বাহাদুর শাস্ত্রী, কৈলাশ নাথ কাটজু প্রমুখ চল্লিশ সদস্যের অন্ততম। মিলন ব্যানার্জির পড়াশোনা এলাহাবাদেই। এলাহাবাদ বিশ্ববিদ্যালয় হতে ১৯৫০ খ্রিস্টাব্দে এল.এলবি পাশ করেন এবং ১৯৫৩ খ্রিস্টাব্দে কেমব্রিজ বিশ্ববিদ্যালয় হতে এল.এলএম পাশের পর দেশে ফিরে আসেন।
প্রথমে তিনি এলাহাবাদ হাইকোর্টে ব্যবহারজীবির কাজ শুরু করেন। এরপর কিছুদিন তিনি কলকাতা উচ্চ আদালতেও প্র্যাকটিস করেন। ১৯৭২ খ্রিস্টাব্দের মে মাসে তিনি বরিষ্ঠ আইনজীবী মনোনীত হন এবং আদালতের স্থায়ী সদস্য হন। ১৯৭৯ খ্রিস্টাব্দে অতিরিক্ত সলিসিটর জেনারেল এবং সাত বছর পর সলিসিটর জেনারেল পদে আসীন হন। পি. ভি. নরসিংহ রাও-এর প্রধানমন্ত্রীত্বের সময় ১৯৯২ খ্রিস্টাব্দের ২৪ শে নভেম্বর তিনি প্রথমবার ভারতের আটর্নি জেনারেল নিযুক্ত হন এবং ১৯৯৬ খ্রিস্টাব্দ পর্যন্ত ওই পদে ছিলেন। এই সময়েই তিনি অযোধ্যা রামজন্মভূমি মামলায় গুরুত্বপূর্ণ ভূমিকা নিয়ে সুপ্রিম কোর্টকে উত্তপ্ত পরিস্থিতি অবগত করান এবং নিষ্ক্রিয়তার বিষয়ে সতর্ক করেন। ১৯৯৩ খ্রিস্টাব্দের অযোধ্যা আইন বলে কিছু নির্দিষ্ট এলাকার অধিগ্রহণের বৈধতা বহাল রাখার মামলার রায়টি ছিল তার পঞ্চাশ বছরের কর্মজীবনের যুগান্তকারী ঘটনা। পরে মনমোহন সিংহের নেতৃত্বে ইউপিএ-১ সরকার গঠিত হলে মিলন ব্যানার্জি ২০০৪ খ্রিস্টাব্দে পুনরায় ভারতের আটর্নি জেনারেল নিযুক্ত হন এবং ২০০৯ খ্রিস্টাব্দ পর্যন্ত ওই পদে ছিলেন।
মিলন ব্যানার্জি তার দীর্ঘ পঞ্চাশ বৎসরের কর্মজীবনে বহু যুগান্তকারী মামলায় জড়িত ছিলেন। এলাহাবাদ হাইকোর্টে কংগ্রেস সভানেত্রী সোনিয়া গান্ধীর নাগরিকত্ব সংক্রান্ত মামলা এবং সুপ্রিম কোর্টে তাকে ভারতের নাগরিক বলে স্বীকৃতি দেওয়া, তিন সদস্যের নির্বাচন কমিশনের বৈধতা ও ক্ষমতা নিয়ে সুপ্রিম কোর্টে মামলা, ভারতরত্ন সহ পদ্ম পুরস্কার সম্বন্ধিত মামলায় গুরুত্বপূর্ণ ভূমিকা পালন করেছিলেন।
দ্বিতীয়বার আটর্নি জেনারেল হওয়ার পর ২০০৫ খ্রিস্টাব্দে মায়াবতীর সঙ্গে ইউপিএ সরকারের সম্ভাব্য জোট পরিকল্পনায় মায়াবতীর তাজ করিডোর মামলা হতে অব্যহতি দেওয়ার প্রশ্নে সুপ্রিম কোর্ট সেন্ট্রাল ব্যুরো অফ ইনভেস্টিগেশনকে আটর্নি জেনারেল রিপোর্ট উপেক্ষা করতে বলে।
২০০৯ খ্রিস্টাব্দে বোফর্স কেলেঙ্কারিতে অট্টাভিও কোয়াত্রোচিকে অব্যাহতি দেওয়ার জন্য তার মতামতকে "অ্যাটর্নি জেনারেলের অবস্থানকে অবমূল্যায়ন ও অবক্ষয়" হিসাবে দেখে। 
মিলনকুমার ব্যানার্জি ২০১০ খ্রিস্টাব্দের ২০ জুলাই মঙ্গলবার ভোরে হৃদরোগে আক্রান্ত হয়ে নতুন দিল্লিতে প্রয়াত হন। তার স্ত্রী অবশ্য তার আগেই মারা যান। তাদের দুই পুত্রই আইনজীবি। তারা হলেন- দেবল ব্যানার্জি ও গৌরব ব্যানার্জি।
মেক্সিকোতে বৌদ্ধধর্ম

বৌদ্ধধর্ম মেক্সিকোতে একটি অন্যতম 
ধর্ম, যার সংখ্যা ১৯৮,৫৬৭ অনুসারী বা মেক্সিকান মোট জনসংখ্যাট ৪%।
কাসা তিব্বত মেক্সিকো (মেক্সিকো সিটির কলোনিয়া রোমা এ সদর দফতর) তৈরি করা তিব্বত ঘরগুলির মধ্যে তৃতীয়।  এটি প্রতিষ্ঠা করেন চতুর্দশ দালাই লামা তার প্রথম মেক্সিকো সফরে।  কাসা তিব্বতের অন্যতম প্রধান উদ্দেশ্য হল প্রাচ্যের মহাজাগতিকতাকে ঘিরে থাকা গোপনীয় নতুন যুগের বিশ্বাসের বিরুদ্ধে লড়াই করা এবং সত্য তিব্বতি সংস্কৃতি ও আধ্যাত্মিকতার প্রচার ও সংরক্ষণ করা।
বর্তমান পরিচালক, লামা মার্কো আন্তোনিও কারাম, কাসা তিব্বতের প্রধান হিসেবে দালাই লামা নির্বাচিত করেছিলেন।  আরেকটি গুরুত্বপূর্ণ মিশনে কাসা তিব্বত অংশগ্রহণ করে তা হল ভারতের ধর্মশালায় অবস্থিত তিব্বতি শিশুদের স্পনসর করা।  মেক্সিকোতে, তারা পথশিশু, আদিবাসী শিশু এবং একক মাকে সাহায্য করেছে।  কাসা তিব্বত ধর্মান্তরিত করে না, তবে তিব্বতের মতাদর্শ সম্পর্কে জানতে চায় এমন ব্যক্তিকে প্রত্যাখ্যান করবে না।
নির্মল কুমার গাঙ্গুলী

নির্মল কুমার গাঙ্গুলী (জন্ম: ১৯৪১) একজন ভারতীয় অণুজীব বিজ্ঞানী যিনি ট্রপিক্যাল রোগ, রক্ত সংবহনতন্ত্রের রোগ এবং ডায়রিয়া রোগের বিশেষজ্ঞ।
তিনি কলকাতা বিশ্ববিদ্যালয়ের অধিভুক্ত আর জি কর মেডিকেল কলেজ থেকে চিকিৎসা বিজ্ঞানের স্নাতক। তিনি পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চ থেকে অণুজীববিজ্ঞানে এমডি করেন। পরে এই শিক্ষায়তনের ভারপ্রাপ্ত পরিচালক হিসেবেও দায়িত্ব পালন করেছেন।
নির্মল কুমার গাঙ্গুলী পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চের ইমেরিটাস অধ্যাপকের পদে ছিলেন। ১৯৯৮ সাল থেকে ২০০৭ সাল পর্যন্ত নতুন দিল্লির ভারতীয় চিকিৎসা গবেষণা পরিষদের মহাপরিচালকের দায়িত্বভার পালন করেছেন। ন্যাশনাল একাডেমি অফ মেডিকেল সায়েন্সের তিনি একজন নির্বাচিত সভ্য। তিনি বর্তমানে জওহরলাল স্নাতকোত্তর মেডিকেল শিক্ষা ও গবেষণা ইনস্টিটিউটের সভাপতি।
২০০৯ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন।